Η Γκρέτα Μόστνυ (17 Σεπτεμβρίου 1914 - 15 Δεκεμβρίου 1991) ήταν Αυστρο-Εβραία που έγινε πρωτοπόρος Χιλιανή ανθρωπολόγος και αρχαιολόγος.

Ζωή
---

Γεννήθηκε στο Λίντς το 1914, υπό το όνομα Μαργκαρέτ Μόστνυ. Κόρη του Πάουλ Μόστνυ (1887-1929) και της Γιούλι Μόστνυ - Γκλάζερ. Το εργοστάσιο αλκοολούχων ποτών της οικογένειάς της θεωρούνταν η μεγαλύτερη Εβραϊκή εταιρεία του Λίντς. 

Ενεγράφη στο Πανεπιστήμιο της Βιέννης, στο τμήμα της Φιλοσοφικής, όπου παρακολουθούσε μαθήματα γλωσσών, Αιγυπτιολογίας και Προϊστορίας μεταξύ άλλων. Είχε ήδη ολοκληρώσει μέρος των σπουδών της όπως και την πτυχιακή της πάνω στην ενδυματολογία των αρχαίων Αιγυπτίων γυναικών, αλλά εγκατέλειψε την χώρα λόγω της ανόδου των Ναζί μετά την προσάρτηση της Αυστρίας, φεύγοντας στο Βέλγιο. Η οικογενειακή περιουσία απαλλοτριώθηκε το 1938 από το Ναζιστικό καθεστώς. Η ίδια ολοκλήρωσε τη διδακτορική της διατριβή στις Βρυξέλλες το 1939, ενώ η μητέρα της είχε καταφύγει στην Τσεχοσλοβακία. Το 1939 έλαβε το χρίσμα του Διδάκτορα στη Φιλολογία και Ιστορία της Ανατολής. Ακολούθως έλαβε μέρος σε αρχαιολογικές έρευνες τόσο στο Λούξορ όσο και στο Κάιρο. Μετά έφυγε για τη Χιλή, με το νεότερο αδερφό της Κούρτ και τη μητέρα της. Η Χιλή είχε γίνει αποδέκτης μεγάλου αριθμού Γερμανών αντιφρονούντων το 1939, με αποτέλεσμα να αναπτυχθεί μία σημαντική Γερμανική κοινότητα, κάτι που αποτέλεσε πηγή Αντισημιτισμού.

Μετά το τέλος του Δευτέρου Παγκοσμίου Πολέμου, προτίμησε να αποκτήσει τη Χιλιανή υπηκοότητα το 1946, παρά την πρόσκληση επιστροφής στην Αυστρία που της είχε αποσταλεί.

Η Μούμια του Πλόμο
------------------

Ηγήθηκε αρκετών αρχαιολογικών ερευνών στη Νότια Αμερική. Το 1954 έλαβε μέρος στην έρευνα και τις εργασίες της Μούμιας του Πλόμο, όταν αυτή περιήλθε στην ιδιοκτησία του Εθνικού Μουσείου Χιλής Φυσικής Ιστορίας. Πρόκειται για το μουμιοποιημένο από το ψύχος σώμα ενός παιδιού που βρέθηκε στα βουνά, όπου και πιστεύεται ότι είχε προσφερθεί ως θυσία από τους Ίνκας.

Η Μόστνυ ανέλαβε τη Διεύθυνση του Εθνικού Μουσείου Φυσικής Ιστορίας της Χιλής στο Σαντιάγο, διαδεχόμενη των Ουμπέρτο Φουενζαλίδα Βιλλέγκας από το 1964 ως το 1982.

Η Μόστνυ απεβίωσε στο Σαντιάγο στις 15 Δεκεμβρίου 1991 από καρκίνο.

Κληρονομιά
----------

Το Πανεπιστήμιο της Βιέννης καταγράφει τη βιογραφία της ως θύματος του Εθνικοσοσιαλισμού.  Επιπλέον το πανεπιστήμιο της Κωνσταντίας απονέμει διδακτορική υποτροφία προς τιμήν της, για έρευνα στις Ιστορικές και Πολιτιστικές Επιστήμες από το 2013. Αντίγραφο της διδακτορικής διατριβής της Μόστνυ βρίσκεται σε κεραμική μορφή σε αλατωρυχείο στο Χάλστατ.

Παραπομπές
----------

1. 1 2 3 4 5 6 7 8 9 10 11 12 13 14 15 16 17  Martin Schmid: «Biografien bedeutender österreichischer Wissenschafterinnen. »Die Neugier treibt mich, Fragen zu stellen«». (Γερμανικά) *Biographies of important Austrian women scientists*. Böhlau Verlag. 25  Μαρτίου 2018. Ανακτήθηκε στις 6  Μαΐου 2022. σελ. 621-631. ISBN-13 978-3-205-20238-7.
2. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 13  Μαΐου 2020.
3. 1 2 3 4 5 6  «Memorial Book for the victims of national socialism at the University of Vienna in 1938».
4. ↑  Mouat, Francisco. «Grete Mostny 1914–1991. Breve Biografía de la Dra. Grete Mostny» (PDF). Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 22 Μαΐου 2016.
5. ↑  Frank, Ben G. *A Travel Guide to the Jewish Caribbean and Latin America*. Pelican Publishing. σελ. 407. ISBN 978-1-4556-1330-4.
6. ↑  «ZukunftsKollege».
7. ↑  «Historisch-Kulturwissenschaftliche Fakultät».

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 270731970
* LCCN: n93053902
* ISNI: 0000 0000 6764 1006
* GND: 1157153208
* SUDOC: 077236572
* NLA: 35365614
* NKC: osd2014823870
* BNE: XX1041643
* CiNii: DA10660301

 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Grete Mostny  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Grete Mostny  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |